CELEX: 32000D0351
Language: el
Date: 2000-05-03 00:00:00
Title: 2000/351/ΕΚ: Απόφαση της Επιτροπής, της 3ης Μαΐου 2000, σχετικά με τη διαδικασία ορισμού ενός νέου κεντρικού συστήματος εξυπηρέτησης (server) στο ενοποιημένο μηχανογραφικό κτηνιατρικό σύστημα [κοινοποιηθείσα υπό τον αριθμό Ε(2000) 818] (Κείμενο που παρουσιάζει ενδιαφέρον για τον ΕΟΧ)

Avis juridique important

|

32000D0351

2000/351/ΕΚ: Απόφαση της Επιτροπής, της 3ης Μαΐου 2000, σχετικά με τη διαδικασία ορισμού ενός νέου κεντρικού συστήματος εξυπηρέτησης (server) στο ενοποιημένο μηχανογραφικό κτηνιατρικό σύστημα [κοινοποιηθείσα υπό τον αριθμό Ε(2000) 818] (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 124 της 25/05/2000 σ. 0061 - 0063

Απόφαση της Επιτροπήςτης 3ης Μαΐου 2000σχετικά με τη διαδικασία ορισμού ενός νέου κεντρικού συστήματος εξυπηρέτησης (server) στο ενοποιημένο μηχανογραφικό κτηνιατρικό σύστημα[κοινοποιηθείσα υπό τον αριθμό Ε(2000) 818](Κείμενο που παρουσιάζει ενδιαφέρον για τον ΕΟΧ)(2000/351/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων, με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 20 παράγραφος 3,την απόφαση 92/438/ΕΟΚ του Συμβουλίου, της 13ης Ιουλίου 1992, για τη μηχανογράφηση των κτηνιατρικών διαδικασιών εισαγωγής (σχέδιο Shift), για την τροποποίηση των οδηγιών 90/675/EΟΚ, 91/496/ΕΟΚ και 91/628/ΕΟΚ, της απόφασης 90/424/ΕΟΚ και για την κατάργηση της απόφασης 88/192/ΕΟΚ(3) όπως τροποποιήθηκε τελευταία από την πράξη προσχώρησης της Αυστρίας, Φινλανδίας και Σουηδίας, και ιδίως το άρθρο 12,Εκτιμώντας τα ακόλουθα:(1) Με την απόφαση 92/373/ΕΟΚ(4), η Επιτροπή όρισε κοινό κεντρικό σύστημα εξυπηρέτης ANIMO και σύμφωνα με την απόφαση 92/486/ΕΟΚ της Επιτροπής(5), όπως τροποποιήθηκε τελευταία από την απόφαση 1999/716/ΕΚ(6), το κεντρικό σύστημα εξυπηρέτησης ANIMO θα λειτουργήσει τουλάχιστον έως τις 31 Μαρτίου 2000.(2) Ως επακόλουθο των διαφόρων εργασιών που πραγματοποιήθηκαν στο κοινοτικό πλαίσιο, κυρίως στη διάρκεια μελετών και σεμιναρίου, που αφορούσαν την αναθεώρηση της αρχιτεκτονικής του δικτύου ANIMO, έχει σημασία να δημιουργηθεί κτηνιατρικό σύστημα στο οποίο ενοποιούνται οι διάφορες μηχανογραφικές εφαρμογές.(3) Είναι σκόπιμο σε πρώτη φάση να καθοριστεί η προς τήρηση διαδικασία για τον ορισμό ενός νέου κοινού κεντρικού συστήματος εξυπηρέτησης που θα παρέχει το σύνολο των απαιτούμενων υπηρεσιών στο πλαίσιο του ενοποιημένου κτηνιατρικού μηχανογραφικού συστήματος.(4) Το κοινό κέντρο εξυπηρετητή πρέπει να πληροί επακριβείς τεχνικές προδιαγραφές.(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 11. Η Επιτροπή προβαίνει στην προκήρυξη νέας πρόσκλησης υποβολής προσφορών για κοινό κεντρικό σύστημα εξυπηρέτησης εξυπηρετητή, η οποία θα αρχίσει το 2000 και θα συνεκτιμά την εξέλιξη των τεχνικών διάδοσης της πληροφορίας και των νέων αναγκαίων υπηρεσιών σε θέματα ανταλλαγής πληροφοριών μεταξύ κρατών μελών στο πλαίσιο του ενοποιημένου κτηνιατρικού μηχανογραφικού συστήματος.2. Η πρόσκληση υποβολής προσφορών που προβλέπεται στην παράγραφο 1, η οποία θα περιλαμβάνει όλες τις αναγκαίες για την εφαρμογή της πληροφορίες (αναλυτική συγγραφή υποχρεώσεων), θα λαμβάνει υπόψη τουλάχιστον τις καθοριζόμενες στο παράρτημα τεχνικές προδιαγραφές.3. Στη συνέχεια της προβλεπόμενης στην παράγραφο 1 πρόσκλησης υποβολής προσφορών και προκειμένου να οριστεί το κεντρικό σύστημα εξυπηρέτησης, η Επιτροπή θα επιλέξει τρεις τουλάχιστον υποψηφιότητες που πληρούν τις τεχνικές προδιαγραφές που αναφέρονται στην παράγραφο 2.Άρθρο 2Η παρούσα απόφαση απευθύνεται στα κράτη μέλη.Βρυξέλλες, 3 Μαΐου 2000.Για την ΕπιτροπήDavid ByrneΜέλος της Επιτροπής(1) ΕΕ L 224 της 18.8.1990, σ. 29.(2) ΕΕ L 62 της 15.3.1993, σ. 49.(3) ΕΕ L 243 της 25.8.1992, σ. 27.(4) ΕΕ L 195 της 14.7.1992, σ. 31.(5) ΕΕ L 291 της 7.10.1992, σ. 20.(6) ΕΕ L 289 της 11.11.1999, σ. 1.ΠΑΡΑΡΤΗΜΑΤΕΧΝΙΚΕΣ ΠΡΟΔΙΑΓΡΑΦΕΣ ΣΧΕΤΙΚΕΣ ΜΕ ΤΟ ΚΟΙΝΟ ΚΕΝΤΡΙΚΟ ΣΎΣΤΗΜΑ ΕΞΥΠΗΡΕΤΗΤΗΣ (SERVER)1. Γενική περιγραφήΤο κοινό κεντρικό σύστημα εξυπηρέτησης κέντρο εξυπηρετητή που προορίζεται για την ανταλλαγή και την επεξεργασία μηνυμάτων και λοιπών δεδομένων οφείλει να έχει καταστεί επιχειρησιακό το αργότερο την 1η Απριλίου 2001.Θα πρέπει ιδίως να διαθέτει τα ακόλουθα συστατικά στοιχεία:α) ηλεκτρονικούς υπολογιστές, σε αριθμό και με επιδόσεις κατάλληλες για να διασφαλίζεται η διαχείριση μεγάλου όγκου δεδομένων, η υποδοχή κτηνιατρικών εφαρμογών, βάσεων δεδομένων και αρχείων αναφοράς·β) στοιχεία εξοπλισμού (σε υλικό και λογισμικό) που να διασφαλίζουν τη διαχείριση των επικοινωνιών μεταξύ των διαφόρων δικτύων σε πολλαπλά πρωτόκολλα, επιτρέποντας πλήθος ταυτόχρονων προσβάσεων·γ) υπηρεσίες ηλεκτρονικού ταχυδρομείου που να πληρούν τα διεθνή πρότυπα·δ) συστήματα και υπηρεσίες του τύπου παγκόσμιου ιστού (Web)·ε) υπηρεσίες μεταβίβασης αρχείων·στ) δυναμικότητα αποθήκευσης πληροφοριών για χρονικό διάστημα ενός έτους·ζ) συστήματα αρχειοθέτησης στη διάρκεια εκτέλεσης της σύμβασης·η) συστήματα διασφάλισης και άμεσης ανάκτησης σε περίπτωση αστοχίας.Το σύστημα εξυπηρέτησης θα πρέπει να είναι διαλειτουργικό με τα υφιστάμενα συστήματα, όπως για παράδειγμα εθνικά συστήματα εξυπηρέτησης ή συστήματα που θα υπάρχουν στις εθνικές κτηνιατρικές διοικητικές υπηρεσίες, σύμφωνα με τα διεθνή πρότυπα.Το κέντρο εξυπηρέτησης θα πρέπει να είναι διαθέσιμο όλες τις ημέρες της εβδομάδας, σε 24ωρη βάση.2. Μορφότυπος και όγκος διαβιβαζόμενων πληροφοριώνΟ μορφότυπος του μηνύματος είναι, για τις υφιστάμενες εφαρμογές, σε σύστημα ASCII με καθορισμένους χαρακτήρες, θα μπορεί δε να εξελιχθεί προς άλλους δομημένους μορφοτύπους. Ο εκτιμώμενος αριθμός μηνυμάτων που αποστέλλονται ανά ημέρα θα ανέρχεται σε περίπου 4000. Κατά συνέπεια, η διαχείριση του κέντρου εξυπηρέτησης θα αφορά γύρω στις 4000 πράξεις εισόδου και 8000 πράξεις εξόδου ημερησίως.Τα υπόλοιπα διαβιβαζόμενα δεδομένα είναι κατά βάση αρχεία αναφοράς, δεδομένα και λογισμικά εφαρμογής.3. Δυναμικότητα του συστήματοςΤο σύστημα οφείλει να μπορεί να εξασφαλίζει τη διαχείριση 2000 δυνητικών χρηστών. Πάντως, επειδή μπορεί να διαφέρουν οι περίοδοι χρησιμοποίησης, ο εκτιμώμενος αριθμός χρηστών σε ταυτόχρονη σύνδεση (αποστολή και λήψη) θα ανέρχεται κατά μέσο όρο σε περίπου 70 και κατ' ανώτατο όρια σε 100. Η δυναμικότητα αυτή θα αυξηθεί, εάν είναι ανάγκη, για να κατοχυρωθεί το επίπεδο της παρεχόμενης υπηρεσίας. Το σύστημα οφείλει να είναι σε θέση να εξασφαλίζει τη διαχείριση σειρών αναμονής.4. Δυνατότητα ιχνηλασίας των μηνυμάτωνΤο κέντρο εξυπηρέτησης οφείλει να εξασφαλίζει την ιχνηλασία των ανταλλασσόμενων μηνυμάτων και να την ελέγχει. Ειδικότερα, μεριμνά, αφενός, για τη διατήρηση της λειτουργίας των επικοινωνιακών δικτύων και την αποκατάσταση των επικοινωνιών που διακόπτονται και αφετέρου, για να διαθέτει τα πάσης φύσεως στοιχεία δυνατότητας ιχνηλασίας των μηνυμάτων που μπορεί να του ζητηθούν ανά πάσα στιγμή.5. Ασφάλεια του συστήματος και των δεδομένωνΤο κέντρο εξυπηρέτησης οφείλει να διαθέτει σύνολο αυστηρών και συνεπών μέσων για την προστασία και την ακεραιότητα των δεδομένων. Τα δεδομένα αυτά δεν μπορούν να τύχουν εκμετάλλευσης από το κέντρο εξυπηρέτησης.Η πρόσβαση στο σύστημα οφείλει να προστατεύεται και να ελέγχεται από σειρά διαδικασιών ασφάλειας, που χρησιμοποιούν διάφορες μεθόδους, μεταξύ άλλων την εξακρίβωση της ταυτότητας των χρηστών και την επαλήθευση, εκ μέρους του κέντρου εξυπηρετητή, των αποστολέων μηνυμάτων.Οφείλει να διατίθεται και να είναι επιχειρησιακή στο κέντρο εξυπηρέτησης σειρά μέτρων διασφάλισης και αποκατάστασης δεδομένων στο σύστημα, κατά τρόπον ώστε καμία πληροφορία να μην χάνεται, ιδίως λόγω δυσλειτουργίας του τεχνικού εξοπλισμού.Το κέντρο εξυπηρέτησης οφείλει να διαθέτει το πάσης φύσεως αναγκαίο ειδικευμένο προσωπικό.6. ΑρωγήΟφείλει να υπάρχει διαθέσιμο ένα κέντρο αρωγής, 12 ώρες το 24ωρο, από τις 7 π.μ. έως τις 7 μ.μ., στην έδρα του κέντρου εξυπηρέτησης, προκειμένου να ανταποκρίνεται σε κάθε πρόβλημα επικοινωνίας.Κάθε εφαρμογή θα διαθέτει επιγραμμικό (on line) βοήθημα.7. Διαχείριση του συστήματοςΤο κέντρο εξυπηρέτησης οφείλει να παρέχει τα στατιστικά στοιχεία της διαχείρισής του, ιδίως όσον αφορά τη ροή μηνυμάτων, τη διάδοση των αρχείων αναφοράς, τις αστοχίες των δικτύων επικοινωνιών και τις πάσης φύσεως χρήσιμες παραμέτρους για τον έλεγχο του κόστους.